CELEX: 62010CA0029
Language: mt
Date: 2011-03-15 00:00:00
Title: Kawża C-29/10: Sentenza tal-Qorti tal-Ġustizzja (L-Awla Manja) tal- 15 ta’ Marzu 2011 (talba għal deċiżjoni preliminari tal-Cour d'appel — il-Lussemburgu) — Heiko Koelzsch vs L-Istat tal-Gran Dukat tal-Lussemburgu (Konvenzjoni ta’ Ruma dwar il-liġi applikabbli għall-obbligi kuntrattwali — Kuntratt ta’ xogħol — Għażla tal-partijiet — Dispożizzjonijiet obbligatorji tal-liġi applikabbli fin-nuqqas ta’ għażla — Determinazzjoni ta’ din il-liġi — Kunċett ta’ pajjiż jew ta’ ħaddiem “fejn il-ħaddiem abitwalment iwettaq ix-xogħol tiegħu” — Ħaddiem li jwettaq xogħlu f’iktar minn Stat kontraenti wieħed)

7.5.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 139/9
            
         Sentenza tal-Qorti tal-Ġustizzja (L-Awla Manja) tal-15 ta’ Marzu 2011 (talba għal deċiżjoni preliminari tal-Cour d'appel — il-Lussemburgu) — Heiko Koelzsch vs L-Istat tal-Gran Dukat tal-Lussemburgu
   (Kawża C-29/10) (1)
   
   (Konvenzjoni ta’ Ruma dwar il-liġi applikabbli għall-obbligi kuntrattwali - Kuntratt ta’ xogħol - Għażla tal-partijiet - Dispożizzjonijiet obbligatorji tal-liġi applikabbli fin-nuqqas ta’ għażla - Determinazzjoni ta’ din il-liġi - Kunċett ta’ pajjiż jew ta’ ħaddiem “fejn il-ħaddiem abitwalment iwettaq ix-xogħol tiegħu” - Ħaddiem li jwettaq xogħlu f’iktar minn Stat kontraenti wieħed)
   2011/C 139/14
   Lingwa tal-kawża: il-Franċiż
   
      Qorti tar-rinviju
   
   Cour d’appel
   
      Partijiet fil-kawża prinċipali
   
   
      Rikorrent: Heiko Koelzsch
   
      Konvenut: L-Istat tal-Gran Dukat tal-Lussemburgu
   
      Suġġett
   
   Talba għal deċiżjoni preliminari — Cour d’appel — Interpetazzjoni tal-Artikolu 6(2)(a) tal-Konvenzjoni dwar il-liġi applikabbli għall-obbligi kuntrattwali miftuħa għall-firma f’Ruma fid-19 ta’ Ġunju 1980 (ĠU 2005, C 169, p. 10) — Determinazzjoni tal-liġi applikabbli għal rikors mibdi minħabba tkeċċija abużiva fin-nuqqas ta’ għażla mill-partijiet ta’ kuntratt individwali ta’ xogħol — Kunċett ta’ “post fejn il-ħaddiem abitwalment iwettaq ix-xogħol tiegħu” — Ħaddiem li jwettaq xogħlu f’iktar minn pajjiż wieħed, iżda li b’mod sistematiku jirritorna f’wieħed minnhom.
   
      Dispożittiv
   
   L-Artikolu 6(2)(a) tal-Konvenzjoni dwar il-liġi applikabbli għall-obbligi kuntrattwali miftuħa għall-firma f’Ruma fid-19 ta’ Ġunju 1980, għandu jiġi interpretat fis-sens li, fil-każ fejn il-ħaddiem jeżerċita l-attività tiegħu f’iktar minn Stat kontraenti wieħed, il-pajjiż fejn il-ħaddiem, fl-eżekuzzjoni tal-kuntratt, abitwalment jaħdem fis-sens ta’ din id-dispożizzjoni huwa dak fejn jew li minnu, fid-dawl tal-elementi kollha li jikkaratterizzaw din l-attività, il-ħaddiem iwettaq il-biċċa l-kbira mill-obbligi tiegħu lejn min iħaddmu.
   
      (1)  ĠU C 80, 27.03.2010.